**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 8**

**din 30 ianuarie 2025**

**privind aprobarea procedurilor şi criteriilor pentru organizarea concursului de ocupare a funcţiei contractuale de conducere de președinte club la Clubul Sportiv Municipal „Rarăul” Câmpulung Moldovenesc**

**Consiliul Local al municipiului Câmpulung Moldovenesc, întrunit în ședința ordinară din** data de 30 ianuarie;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 653 din 10.01.2025;

 -Raportul de specialitate al Compartimentului resurse umane, înregistrat la nr. 654 din 10.01.2025;

 -Raportul de specialitate al Compartimentului juridic, înregistrat la nr. 655 din 10.01.2025;

 -Raportul de specialitate al Direcției economice, înregistrat la nr. 656 din 10.01.2025;
 -Avizul Comisiei de specialitate a Consiliului Local;

 -Prevederile art.26 alin. (2) din Regulamentul de organizare și funcționare al Clubului Sportiv Municipal „Rarăul ”Câmpulung Moldovenesc aprobat prin Hotarărea Consiliului local nr.77 din 27 iunie 2024;

 -Prevederile Hotărârii Consiliului Local nr.92 din 25 iulie 2024 privind aprobarea organigramei și a statului de funcții ale Clubului Sportiv Municipal „Rarăul ”Câmpulung Moldovenesc;

 -Prevederile art.22 alin. (2), art. 26 alin.(2) lit.b), art.29 alin.(1) din Legea nr. 69/2000, Legea educaţiei fizice şi sportului cu modificările și completările ulterioare;

 -Prevederile Hotărârii Guvernului nr.1336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractualdin sectorul bugetar plătit din fonduri publice, cu modificările și completările ulterioare;

În temeiul art. 129 alin. (2) lit. d), alin. (7) lit. f), art.155 alin. (1) lit.d), alin. (5) lit. e), alin. (8) și art. 196 alin. (1) lit.a) din Ordonanța de Urgență a Guvernului nr.57/2019 privind Codul Administrativ, cu modificările și completările ulterioare,

 **HOTĂRĂȘTE**

**Art.1.**Se aprobă procedurile şi criteriile pentru organizarea concursului de ocupare a funcţiei contractuale de conducere de președinte club la Clubul Sportiv Municipal „Rarăul ” Câmpulung Moldovenesc, conform anexei nr.1.

**Art.2.**Se aprobă bibliografia pentru concursul de ocupare a funcţiei contractuale de conducere de președinte club la Clubul Sportiv Municipal „Rarăul ”Câmpulung Moldovenesc, conform anexei nr.2.

**Art.3**.Se desemnează reprezentanții Consiliului Local al municipiului Câmpulung Moldovenesc în comisia de concurs respectiv comisia de soluționare a contestațiilor la concursul organizat pentru ocuparea funcţiei contractuale de conducere de președinte club la Clubul Sportiv Municipal „Rarăul ”Câmpulung Moldovenesc după cum urmează:

 -Consilier local – Berențan Corneliu Petru, membru în comisia de concurs

 -Consilier local – Varvaroi Vasile Lucian, membru în comisia de contestații

**Art.4.**Anexele nr. 1 – 2 fac parte integrantă din prezenta hotărâre.

**Art.5.**Primarul municipiului Câmpulung Moldovenesc, prin aparatul de specialitate va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,** **Varvaroi Vasile - Lucian** |  | **Contrasemnează:****SECRETAR GENERAL****AL MUNICIPIULUI****Erhan Rodica** |